recursal/SuperWikiNEXT-32B huggingface dataset:
செய்மதிப் படங்கள், முன் மற்றும் பனிச்சரிவு பிறகு எடுக்கப்பட்டது, பேரழிவு எந்தளவுக்கு மிகப் பரந்ததாய் காட்டுகிறது. குப்பைகள் மற்றும் பனி பற்றி வாயில்கள் கர்மடோன் தொலைவிற்கு ஆண்டு கொல்கா பனியாறு சர்கியூ இருந்து கேனல்டன் பள்ளத்தாக்கு நிரப்பிற்று 18 km (11 mi).
**கொல்கா-கர்மடோன் பாறை-பனி சரிவு** (Kolka-Karmadon rock-ice slide) வட ஒசேத்தியாவில் உள்ள கழ்பேக் மலைமுகட்டின் வடக்கு சாய்வில் நிகழ்தது, உருசியாவின் கொல்கா (Kolka) பகுதியில் 2002-ம் ஆண்டு செப்டம்பர் 20-ம் திகதி பனியாறு பொறிவைத் தொடர்ந்து அது கடல் மட்டத்திலிருந்து சுமார் 1,780 மீட்டர் (15,680 அடி) உயரத்தில் உள்ள ட்ழிமரை-க்ஹொக்ஹ (Dzhimarai-Khokh ) பகுதியின் வடக்கு மற்றும் வடகிழகு சுவரிலும் சரிய தொடங்கியது. மேலும் தீவிரமாக கேனல்டன் (Genaldon) மற்றும் கர்மடோன் ( Karmadon) பள்ளத்தாக்கையும் பாதித்தது. இந்த பேரிடரில், பனிச்சரிவு மற்றும் சேற்றுப் பெருக்கத்தால் 125 பேர் கொல்லப்பட்டனர். (இவ்விபத்தில் உருசிய நடிகர் "செர்ஜி போட்ரோவ் ஜெஆர்" (Sergei Bodrov Jr) உட்பட படக்குழுவினர் 27 பேரும் அடங்குவர்) என்பது குறிபிடத்தக்க மூலத்தகவல்.

கொல்கா பனியாறு, உத்தேசமாக 150 மீட்டர் (490 அடி) அகலமுள்ள தடித்த ஒரு மலைமுகட்டின் துண்டின்மீது சுமார் 32 கிலோமீட்டர் (20 மைல்) பயணப்பட்டு, கிழேயுள்ள கர்மடோன்(Karmadon) ஜார்ஜ் மற்றும் கோபான் (Koban) பள்ளத்தாக்கில் மணிக்கு 100-க்கும் (100 km/h (62 mph). கூடுதலான விசையில், 10-லிருந்து 100 மீட்டர் (33-328 அடி) கன அளவிலும் 200 மீட்டர் (660 அடி) பரந்த அளவிலும் மண் மற்றும் கழிவுகளை பொறிவுகளில் அடித்துவரப்பட்ட, வெள்ளநீர் பள்ளத்தாக்கிலிருந்த நிஜ்னி கர்மடோன் (Nijni Karmadon) என்ற கிராமத்தில் அடைப்பட்டு தங்கியது, இறுதியில் பேராறக மாற்றம் பெற்றதால் அக்கிராம பகுதியில் எச்சரிக்கை விடப்பட்டு கண்காணிப்பிற்கு உட்படுத்தபட்டது. 2002 செப்டம்பர் 25-ம் திகதி கோர்ணய சனிப (Gornaya Saniba) எனும் கிராமம் அருகில் வெள்ளநீரை குரைக்க பனிச்சரிவை வெடிவைத்துத் தகர்க்க திட்டமிடப்பட்டது, அதற்கான பணிகள் துவங்கி முதல் சுற்று தோல்வியில் முடிந்ததாக மூலதாரத்தில்காணப்படுகிறது.

சான்றுகள்
---------

1. ↑  "Bker, Happy Kolka-Karmadon rock/ice slide Day!-இணையத்தில் பார்த்த நாள்:09/12/2015". 2016-03-11 அன்று மூலம் பரணிடப்பட்டது. 2015-12-09 அன்று பார்க்கப்பட்டது.
2. ↑  The Kolka-Karmadon rock/ice slide of 20 September 2002: an extraordinary event of historical dimensions in North Ossetia, Russian Caucasus-Journal of Glaciology, vol. 50, Issue 171, p.533-546-இணையத்தில் பார்த்த தினம்:09/12/2015
3. ↑  BBC UK Sergei Bodrov: Russia's lost actor-Wednesday, 25 September, 2002, 13:31 GMT 14:31 UK-வலையில் கண்டது:09/12/2015
4. ↑  What is kolka?-வலையில் கண்டது:10/12/2015
5. ↑  Kolka-Karmadon rock ice slide-வலையில் கண்டது:10/12/2015
6. ↑  "பைக்கர், கொல்கா-கர்மடோன் பாறை / பனி சரிவு தினம்!-19-09-2013, 23:20-இனையத்தில் பார்த்தது:12/12/2015". 2016-03-11 அன்று மூலம் பரணிடப்பட்டது. 2015-12-09 அன்று பார்க்கப்பட்டது.
7. ↑  "கொல்கா-கர்மடோன் பாறை பனி சரிவு காணொளி|நிகழ்வு பாதுகாப்பு மற்றும் நேர்காணல்கள்-வலைகண்டநாள்|12/12/2015". 2016-03-08 அன்று மூலம் பரணிடப்பட்டது. 2015-12-12 அன்று பார்க்கப்பட்டது.
**கொங்காயி அம்மன்** என்பவர் தமிழர் நாட்டுப்புறத் தெய்வங்களுள் ஒருவராவார். நாமக்கல் மாவட்டத்தின் கொல்லிமலையில் இவருக்கான கோயில் அமைந்துள்ளது. ஏழு கன்னிமார்களுள் ஒருத்தியாக இந்த அம்மன் குறிப்பிடப்படுகிறார்.

கொங்காயி அம்மன் கதை
-------------------

கொல்லிமலையில் பாட்டன் மற்றும் கருப்பாயி தம்பதியினர் வாழ்ந்து வந்தார்கள். பாட்டன் 50 வயதானவர். இவர் ஈரோட்டு சந்தையில் செண்பகப்பூ, பலா, எலுமிச்சை, மாதுளை, ஏலம் ஆகிய மலைப்பொருள்களை விற்று வாழ்க்கையை நடத்திக் கொண்டிருந்தார். அக்காலத்தில் கொல்லிமலை மக்கள் வீட்டில் தயாரித்த உணவை மட்டும் உண்ணும் வழக்கம் கொண்டிருந்தார்கள். அதனால் பாட்டன் தன்னுடன் கருநெல்லஞ்சோறு, கருமாட்டுத்தயிர் மற்றும் கருவாழைப்பழம் ஆகியவற்றை எடுத்துச் சென்றார்.

ஈரோடு சந்தையில் பொருள்களை விற்ற பாட்டன், கொல்லிமலைக்கு திரும்பும் வழியில் உணவருந்த ஒரு கிணற்றில் கை கால்களை கழவிவிட்டு தயாரானார். அப்போது ஏழு கன்னிகளான கொங்காயி, மாரி, காளி, பிடாரி, கன்னியம்மன், செல்லாயி, அங்காயி ஆகியோர் குழந்தைகளாக மாறி அவரிடம் சாப்பாடு கேட்டனர். தனக்கு மட்டுமே உணவு எடுத்துவந்திருந்த பாட்டன் மறுத்தார். அத்துடன் அடுத்த கிணறுக்கு சென்று அமர்ந்து உண்ணத் தொடங்கினார், அங்கு கொங்காயி மட்டும் சென்று உணவு கேட்டார். அப்போதும் பாட்டன் மறுத்துவிட்டார்.

மறு கிணறில் பாட்டன் உணவருந்த முயன்றபோது உணவானது புழுவாகத் தோன்றியது. அதனால் தன்னுடைய தவறை உணர்ந்த பாட்டன் கொங்காயிக்கு உணவு கொடுத்தார். அதன் சுவையில் மயஙகிய கொங்காயி கொல்லிமலையில் பாட்டன் இருக்கும் இடத்தற்கு அருகேயுள்ள பாறையில் தங்கினார். கொங்காயுடன் பிற கன்னிகளும் தங்கினர்.

கருவி நூல்
----------

கொல்லிமலை மக்களின் நாட்டுப்புற இலக்கியங்கள் - அ. பிறைமதி
**சபீர் யூனுசோவிச் யூனுசோவ்** *(Sabir Yunusovich Yunusov)* ஒரு சோவியத்-உசுபெக்கிசு வேதியியலாளர் ஆவார். உருசியரான இவர் 1909 ஆம் ஆண்டு மார்ச்சு மாதம் 18 ஆம் நாள் தாசுகண்டு நகரில் பிறந்தார். ஆல்கலாய்டு வேதியியல் ஆராய்ச்சிக்காக இவர் நன்கு அறியப்படுகிறார். 1971 ஆம் ஆண்டு இவரது ஆராய்ச்சிக்காக இவருக்கு திமீத்ரி இவனோவிச் மெண்டெலீவ் பதக்கம் வழங்கப்பட்டது. 1956 ஆம் ஆண்டு சபீர் உசுபெக் எசு.எசு.ஆர் அறிவியல் அகாடமியின் கீழ் தாவர பொருட்களின் வேதியியல் என்ற நிறுவனத்தை நிறுவினார். 1991 ஆம் ஆண்டு முதல் இந்நிறுவனம் உசுபெக்கிசுத்தானுக்கு சொந்தமானதாக உள்ளது.1958 ஆம் ஆண்டு முதல் இறக்கும் வரை சபீர் சோவியத் உருசியாவின் அறிவியல் அகாடமியில் உறுப்பினராக இருந்தார். 1995 ஆம் ஆண்டு நவம்பர் மாதம் 29 ஆம் நாள் சபீர் இறந்தபோது உசுபெக்கிசுத்தானின் தாசுகண்டில் புதைக்கப்பட்டார்.

மேற்கோள்கள்
-----------

1. ↑  Urmanov, Ruslan (2007-08-31). "Those who can make a difference". *Uzbekistan Today*. Uzbekistan Today. 2010-03-28 அன்று மூலம் பரணிடப்பட்டது. 2007-10-08 அன்று பார்க்கப்பட்டது.
2. ↑  "RAS member entry". Russian Academy of Sciences. 2007-10-08 அன்று பார்க்கப்பட்டது.
**குப்பத்து ராஜா**  (Padaiveeran) பாபா பாஸ்கர் இயக்கத்தில், சரவணன் சிராஜ், சரவணன் தயாரிப்பில், ஜி. வி. பிரகாஷ் குமார், இராதாகிருஷ்ணன் பார்த்திபன், பூனம் பஜ்வா ஆகியோரின் முன்னணி கதைப்பாத்திர நடிப்பில்  வெளியாகவுள்ள தமிழ்த் திரைப்படம். இத்திரைப்படம் ஜி. வி. பிரகாஷ் குமாரின் இசையில், கேஷ் முத்துசாமியின் ஒளிப்பதிவில், பிரவீன் கே. எல் படத்தொகுப்பில் 2018ஆம் ஆண்டில் வெளியாகவுள்ளது.

நடிப்பு
-------

* ஜி. வி. பிரகாஷ் குமார்
* பார்த்திபன்
* பாலக் லால்வாணி
* பூனம் பஜ்வா
* எம். எசு. பாசுகர்
* யோகி பாபு
* ஆர். என். ஆர் மனோகர்
* ஜாங்கிரி மதுமிதா

இசை
---

இப்படத்தில் பாடல்களுக்கான இசையையும், பின்னணி இசையையும் ஜி. வி. பிரகாஷ் குமார் மேற்கொண்டு வருகின்றார்.

திரைப்படப்பணிகள்
----------------

நடன இயக்குநர் பாபா பாஸ்கர், ஜி. வி. பிரகாஷ் குமாரின் நடிப்பில் தான் இயக்கப்போகுப் புதிய திரைப்படத்திற்கான அறிவிப்பினை 2016 இல் அறிவித்தார். ஜி. வி. பிரகாஷ் குமாரின் இசையில், கேஷ் முத்துசாமியின் ஒளிப்பதிவில், பிரவீன் கே. எல் படத்தொகுப்பில் இப்படம் உருவாகி வருகின்றது. பூனம் பஜ்வா இத்திரைப்படத்தில் ஆங்கிலோ இந்தியன் பாத்திரத்தில் நடித்து வருகின்றார். 1978இல் ரசினிகாந்த் நடிப்பில் வெளியான குப்பத்து ராஜா என்னும் திரைப்படத்தின் தலைப்பே ஜி. வி. பிரகாஷ் குமாரின் நடிப்பில் உருவாகும் இப்படத்திற்குச்சூட்டப்பட்டுள்ளது. இத்திரைப்படத்தில் பார்த்திபன் முதன்மையான பாத்திரத்தில் நடித்து வருகின்றார்.

சான்றுகள்
---------

1. ↑  "GV Prakash-Parthiepan team up now" (in en-US). *Top 10 Cinema*. 2017-04-01. . 
[*தொடர்பிழந்த இணைப்பு*]
2. ↑  "காப்பகப்படுத்தப்பட்ட நகல்". 2017-03-31 அன்று மூலம் பரணிடப்பட்டது. 2018-02-05 அன்று பார்க்கப்பட்டது.
3. ↑  "Poonam Bajwa turns Anglo Indian for GV Prakash’s next" (in en-US). *Top 10 Cinema*. 2017-04-03. Archived from the original on 2017-04-05. .
4. ↑
5. ↑

வெளி இணைப்புகள்
---------------
சபிவாக்கா, நற்றாளி
**சபிவாக்கா** (*Zabivaka*; உருசியம்: Забива́ка, "கோல் அடிப்பவர்") என்பது 2018 உலகக்கோப்பை காற்பந்து போட்டியின் உத்தியோகபூர்வ நற்றாளி ஆகும். இந்த நற்றாளி 21 ஒக்டோபர் 2016 அன்று வெளிப்படுத்தப்பட்டது. இது ஒரு மாந்தவுருவக ஐரோவாசியா ஓநாயை (*Canis lupus lupus*) பிரதிபலிக்கிறது. இது பழுப்பும் வெள்ளையும் கொண்ட உரோமத்துடன், "RUSSIA 2018" என்ற எழுத்துக்கள் கொண்ட மேற்சட்டை அணிந்தவாறு, செம்மஞ்சள் காப்புக் கண்ணாடி அணிந்து காணப்படும். வடிவமைப்பாளர்களின் கருத்துப்படி, பனிச்சறுக்கில் பயன்படுத்தப்படும் காப்புக் கண்ணாடி அல்ல, மாறாக அது மிதிவண்டி ஒட்டம் போன்றவற்றில் பயன்படுத்தப்படும் காப்புக் கண்ணாடி ஆகும். மேலும், அத பற்றிக் குறிப்பிடுகையில், "சபிவாக்கா களத்தில் மிகவும் வேகமாக இருப்பதால் அவனுக்கு கண் பாதுகாப்புத் தேவை". மேற்சட்டையிலும் காற்சட்டையிலும் உள்ள வெள்ளை, நீல, சிவப்பு நிறங்கள் உருசிய அணியின் தேசிய நிறங்கள் ஆகும்.

உசாத்துணை
---------

1. ↑  "Russians deride choice of confusing 2018 World Cup mascot Zabivaka". *Russia Beyond*, 28 October 2016

வெளி இணைப்புகள்
---------------

விக்கிமீடியா பொதுவகத்தில்,  
 ***சபிவாக்கா***   
என்பதின் ஊடகங்கள் உள்ளன. 

* FIFA's official webpage on Zabivaka பரணிடப்பட்டது 2018-06-25 at the வந்தவழி இயந்திரம்
பண்டிட் **சுந்தர் பிரசாத்** (Sunder Prasad) (இறப்பு 29 மே 1970  ) இவர் இந்திய பாரம்பரிய நடன வடிவமான கதக்கின் ஜெய்ப்பூர் கரானாவின் ஆசிரியராவார். இவர் தனது தந்தை பண்டிட் சுன்னிலால் மற்றும் ஜெய்ப்பூர் கரானாவைச் சேர்ந்த பிந்தாடின் மகாராஜ் ஆகியோரிடமிருந்து பயிற்சி பெற்றார்.

குடும்பம்
---------

இவர், கதக்கின் ஜெய்ப்பூர் கரானாவின் (பள்ளி) நிபுணரான, சுன்னிலாலின் மகனும், பண்டிட் ஜெய்லால் மிஸ்ராவின் தம்பியுமாவார்.

தொழில்
------

1930 களில் பிரசாத் மும்பையில் கதக் மகாராஜ் பிந்தாடின் பள்ளியை நிறுவினார். மும்பை மற்றும் சென்னையில் சிறுது காலம் கழித்த பின்னர், இவர் 1958 இல் தில்லியில் குடியேறி பாரதீயக் கேந்திராவில் சேர்ந்தார் (பின்னர் கதக் கேந்திரா ஆனது )  கதக் நடனத் துறையில் வாழ்நாள் முழுவதும் பங்களித்ததற்காக 1959 ஆம் ஆண்டில் சங்கீத நாடக அகாதமியால் கௌரவிக்கப்பட்டார். 

இவரது தொழில் வாழ்க்கையில், இவர் ஜெய்ப்பூர் கரானாவின் நுணுக்கங்களை பல மாணவர்களுக்கு கற்பித்திருக்கிறார். முனைவர் பண்டிட் புரு தாதீச் கதக் அறிஞரும் மூத்த கதக் நிபுணருமான அவர்களில் குறிப்பிடத்தக்கவராவார்.

குறிப்புகள்
-----------


1. ↑  "Gurus of Kathak Dance by Gauri Jog".
2. ↑  "Home Page : Indian Music". 2011-07-14 அன்று மூலம் பரணிடப்பட்டது. 2020-12-14 அன்று பார்க்கப்பட்டது.
3. ↑  "Kathakkendra faculty". 2016-11-16 அன்று மூலம் பரணிடப்பட்டது. 2020-12-14 அன்று பார்க்கப்பட்டது.
4. ↑  "Gurus of Kathak Dance by Gauri Jog".
5. ↑   *Kathak Syllabi*. Bindu Prakashan. 1997. பன்னாட்டுத் தரப்புத்தக எண்:978-81-900056-7-8.
**கொங்கு நாட்டின்** வனங்கள் என்பது கொங்கு நாடு என்ற நிலப்பிரிவின் வனங்களைக் குறிக்கிறது. இது வரலாற்றுத் தொடக்கக் காலம் முதற்கொண்டே, தமிழ்நாட்டின் உட்பிரிவாகத் திகழ்கிறது. இந்நிலப்பிரிவு குறிஞ்சியும், முல்லையும், ஓரளவு மருதநிலமும் அடங்கிய வனபுலமாகும். இப்பகுதியின் பெரும்பகுதி முல்லையும், எல்லைப் பகுதிகளில் குறிஞ்சியும் விரவிக் காணப்படுகின்றன.

சுற்றுச்சூழல்
-------------

காவிரி பாயும் கிழக்குப்பகுதியும், பிற திசைகளில் எல்லைகளாக, இயற்கை அரண்களாகிய மலைகளும் அமைந்த இந்நாடு ஏறத்தாழ ஐங்கர வடிவமைப்பு கொண்டதாகும். கிழக்கு மலைத்தொடரின் சிதறல்கள், மேற்கு மலைத்தொடரில் நீலகிரிப் பகுதியுடன் இணைந்துள்ளது. ஆனைமலைத் தொடரும், பழனி மலைத்தொடரும் இணைந்து தெற்கு, தென்மேற்குப் பகுதிகள் அமைந்துள்ளன. மேலும், தென்மேற்கு திசைப்பகுதியில் வெள்ளியங்கிரியும், சத்தியமங்கலம் பகுதியின் தலைமலையும், தர்மபுரிப் பகுதியின் பெரும்பாலையும் அமைந்துள்ளன. வடமேற்குப் பகுதியில் கொல்லிமலை, சேர்வராயன் மலை, பச்சைமலை ஆகிய தொடர்களும், ஓதிமலை, குருடிமலை, ஊதியூர்மலை, சென்னிமலை, ஊராட்சிக் கோட்டை மலை, சிவன்மலை, அலைவாய் மலை, திருச்செங்கோட்டு மலை, கஞ்சமலை ஆகிய குறு மலைகளும் அடங்கியுள்ளன. காவிரியின் கிளை ஆறுகளான அமராவதியும், பவானியும், நொய்யல் ஆறும் இப்பகுதிகளில் பாய்கின்றன.

வனப்பகுதிகள்
------------

1. மலைமுகட்டு மழைச்சோலை
2. திருப்புல அருஞ்சோலைகள்
3. திருப்புலவறண்டக் காடுகள்
4. திருப்புல முள்ளிப்புறவுகள்
5. ஈரக்காடுகள்
6. நெடுவரைக் குளிர்சோலை

உயிரின வளம்
-----------

### தாவர இனங்கள்

### விலங்கு இனங்கள்

இவற்றையும் பார்க்கவும்
----------------------

* கொங்கு நாடு
* கொங்குத் தமிழ்
* கொங்குநாடு முன்னேற்றக் கழகம்
* கொங்கு வேளாளர்
* கொங்கு வேட்டுவக்கவுண்டர்
* கொங்குத் தமிழ்
* கொங்கு நாட்டு தங்கம்
* கொங்குவேளிர்
* கொங்கு மங்கலவாழ்த்து
* கொங்கு நாட்டு சமையல்
* கொங்கு மண்டல சதகங்கள்
* கொங்கு 24 நாடுகள்
தபோன்
**தபோன்** (Taphon) என்பது தாய்லாந்தின் பாரம்பரிய இசைக்கருவியாகும். இது இரண்டு தலைகளுடன் பீப்பாய் வடிவத்தில் உள்ளது. மேலும் இது மிகவும் பிரபலமான காங்காஸைப் போலவே இரு கைகளின் கைகளாலும் விரல்களாலும் இசைக்ப்படுகிறது.

முதலில் சபோன் என்று அழைக்கப்பட்ட இது, *பிப்பாட்* எனப்படும் தாய்லாந்தின் பாரம்பரிய தாள இசைக் குழுவில் பயன்படுத்தப்படுகிறது. மேலும், இது தாய் நாட்டுப்புற இசையில் பொதுவாகப் பயன்படுத்தப்படும் முரசாகும். மேலும் இது பெரும்பாலும் பாங்காக் மற்றும் சியாங் மாயில் நிகழ்த்தப்படுகிறது. பெரும்பாலும் தாய் வழிபாட்டுத் தலங்களில் நடைபெறும் நிகழ்ச்சிகளுடன், அங்கிருக்கும் கடவுளை மகிழ்விப்பதற்காகப் பயன்படுத்தப்படுகிறது. இது தாய் கலாச்சாரத்தில் குறிப்பாக புனிதமான கருவியாகக் கருதப்படுகிறது. மேலும் பொதுவாக மற்ற கருவிகளை விட உயர்ந்த இடத்தில் வைக்கப்படுகிறது. பல சந்தர்ப்பங்களில், வடிவமைப்புகள் தபோனின் நடுத்தர பிரிவில் நெய்யப்படுகின்றன.   தபோன் கம்போடிய சாம்போவுடன் மிகவும் ஒத்திருக்கிறது

சான்றுகள்
---------

1. ↑  "Taphon". *Thai Music.net*. 19 April 2021 அன்று பார்க்கப்பட்டது.
2. ↑  "Rhythm Museum". *Rhythmuseum.com*. 9 மே 2017 அன்று மூலம் பரணிடப்பட்டது. 19 April 2021 அன்று பார்க்கப்பட்டது.
3. ↑  "Glong and taphon music show at Thailand Pavilion in Expo Milano 2015 (03.08.2015)". YouTube. 2021-12-22 அன்று மூலதளத்திலிருந்து பரணிடப்பட்டது எடுக்கப்பட்டது. 19 April 2021 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* MusicBrainz instrument

 |
**தப்பளாம்புளியூர்** (*Thappalampuliyur*) என்னும் கிராமம், இந்தியா, தமிழ்நாடு மாநிலம், திருவாரூர் மாவட்டம், திருவாரூரிலிருந்து, தென் கிழக்குத் திசையில் 5 கி.மீ. தொலைவில் அமைந்துள்ளது. இக்கிராமத்தில் ஆயிரம் ஆண்டுகள் பழைமை வாய்ந்த கோவில் உள்ளது. இங்குள்ள சிவன் வியாக்ரபுரீசுவரர் என்றும், பார்வதி தேவி நித்தியக் கல்யாணி அம்மன் என்றும் அழைக்கப்படுகின்றனர். கிழக்கு நோக்கி அமைந்துள்ள சனி பகவான் சந்நிதி புகழ் பெற்றது. வட திசையில் அமைந்திருக்கும் ஏக பத்த ருத்ரர் சந்நிதியானது மற்றுமொரு சிறப்பாகும். இக்கோவிலின் முன்புறத்தில் ஒரு பெரிய குளம் உள்ளது.

அதுபோல், இக்கிராமத்தின் மேற்குப் புறமாக அமையப்பெற்றுள்ள வரதராசப் பெருமாள் திருக்கோவில் வைணவத் திருத்தலமாக உள்ளது. ஆனி மாதத்தில் இங்கு நடைபெறும் கொழுந்தாளம்மன் கோவில் திருவிழாவானது சுற்றுவட்டாரப் பகுதிகளில் தனிச்சிறப்பு மிக்கதாக விளங்கி வருகிறது.

மேற்கோள்கள்
-----------

1. ↑  "History". *Thappalampuliyur* (ஆங்கிலம்). 2011-07-17. 2022-08-30 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-09-10 அன்று மூலம் பரணிடப்பட்டது. 2017-07-19 அன்று பார்க்கப்பட்டது.
**தெலூரைட்டு அயனி** *(Tellurite ion)* என்பதன் வாய்ப்பாடு TeO32−.என்று எழுதப்படுகிறது. சோடியம் தெலூரைட்டு ஒரு தெலூரைட்டு சேர்மம் ஆகும். இச்சேர்மத்தில் தெலூரைட்டு அயனி உள்ளது. தெலூரைட்டு சேர்மங்கள் மின்னாற்பகுப்பு வினையால் அல்லது வலிமையான ஒரு ஒடுக்கும் முகவரால், ஒடுக்க வினைக்கு உட்பட்டு தனிமநிலை தெலூரைடு உருவாகிறது. இருந்தாலும், பொதுவாக தெலுரைட்டு சேர்மங்கள் உயர்ந்த நிலைப்புத்தன்மை கொண்ட சேர்மங்களாகும்.

அமில வடிவம்
-----------

சிறிதளவு அமில நிபந்தனைகளில் ஐதரசன் தெலூரைட்டு அயனி HTeO3- பரவலாகக் காணப்படுகிறது. பெருமளவு அமில நிபந்தனைகளில் தெலூரசு அமிலம் (H2TeO3) எங்கும் பரவியிருக்கிறது. கார நிபந்தனைகளில் மட்டும் தெலூரைட்டு உருவாகிறது.

தயாரிப்பு
---------

சம்மந்தப்பட்ட ஆக்சைடை தெலூரியம் ஈராக்சைடுடன் சேர்த்து சூடாக்கினால் தெலூரைட்டு சேர்மங்கள் உருவாகின்றன.

எ,கா: Na2O + TeO2 → Na2TeO3

பயன்கள்
-------

பொட்டாசியம் தெலூரைட்டு (K2TeO3) கடற்பாசி கூழுடன் சேர்க்கப்பட்டு சிலவகை பாக்டீரியாக்களின் வளரிடமாகப் பயன்படுத்தப்படுகிறது. கோரின்பாக்டீயாவும் வேறு சில பாக்டீரியா இனங்களும் தெலூரைட்டு அயனியை தனிமநிலை தெலூரைட்டாக மாற்றுகின்றன. இது பாக்டீரியாவை கருப்பு நிறமாக்குகிறது.

மேற்கோள்கள்
-----------

1. ↑  "Tellurous Acid - PubChem Public Chemical Database". *The PubChem Project*. USA: National Center for Biotechnology Information.
2. ↑  "Tellurite (CHEBI:30477)". *Chemical Entities of Biological Interest (ChEBI)*. UK: European Bioinformatics Institute.
**உமெராஅகமது** (Umera Ahmad( உருது: عمیرہ احمد ) (பிறப்பு 10 டிசம்பர் 1976) ஒரு பாகிஸ்தான் எழுத்தாளர் மற்றும் திரைக்கதை எழுத்தாளர் ஆவார். *மேரி ஜாத் ஜாரா-இ-பெனிஷன்* என்ற நாடக தொடருக்கான லக்ஸ் ஸ்டைல் விருதில் சிறந்த எழுத்தாளர் விருது உட்பட பல்வேறு விருதுகளை அவர் பெற்றுள்ளார்.

தனிப்பட்ட வாழ்க்கை
------------------

உமேரா அகமது டிசம்பர் 10, 1976 அன்று பாகிஸ்தானின் குஜ்ரான்வாலாவில் பிறந்தார். சியால்கோட்டிலுள்ள முர்ரே கல்லூரியில் இவர் ஆங்கில இலக்கியத்தில் முதுகலைப் பட்டம் பெற்றார். அதே கல்லூரியில் 20 ஆம் நூற்றாண்டின் மிகவும் புகழ்பெற்ற மற்றும் திறமையான அறிஞர்கள் மற்றும் கவிஞர்களில் ஒருவரான அல்லாமா முஹம்மது இக்பால் கல்வி பயின்றார். .

உமேரா அகமது மிகச் சிறிய வயதிலிருந்து கல்லூரியில் படிக்கும் வரை தனது எழுத்துப் பணியினைத் தொடர்ந்தார். தனது கையெழுத்து சிறப்பாக இருந்ததனால் தான் முதல் புதினம் எழுதியதாக இவர் கூறினார்.அந்த முதல் புதினமான ஜிந்தகி குல்சார் ஹை 1998 ஆம் ஆண்டில் கவாடீன் என்ற பெண்கள் மாதாந்திர இதழில் வெளியிடப்பட்டது. வாசகர்கள் மத்தியில் இந்த புதினம் பரவலாக புகழ் பெற்றது. இதில் உள்ள பெண் நாயகி கஷாஃப், தனது தனிப்பட்ட வாழ்க்கையில் வரக்கூடிய கடுமையான நிதி நெருக்கடிகளை எதிர்த்துப் போராடும் ஒரு திறமையான மற்றும் கடின உழைப்பாளி மாணவராக சித்தரிக்கப்படுகிறார். அவரது தாயாருக்கு குழந்தைப் பேறு இல்லாத போது அவரது தந்தை இரண்டாவது திருமணம் செய்து கொண்டார். பின்னர் தனது முதல் மனைவியையும் மூன்று மகள்களையும் அவர்களின் விருப்பத்திற்கு விட்டுவிட்டார்.இந்தக் கதையின் மூலமாக இவர் தொலை நோக்குப் பார்வையுள்ள எழுத்தாளராக அறியப்பட்டார்.

இவர் முழு நேர எழுத்துப் பணியினைத் துவங்குவதற்கு முன்பாக இவர் சியால்கோட்டின் கேம்பிரிட்ஜ் பிரிவான ரானுவப் பொதுப் பள்ளியில் இவர் கற்பித்தல் பனியினை மேற்கொண்டார். மேலும் இவர் பாகிஸ்தானில் மிக முக்கியமான மாதாந்திர இதழ்களான கவடீன் மற்றும் ஷுவாவுக்காக தொடர்ந்து எழுதினார். மேரி ஜாத் ஸர்ரா-இ-பீ-நிஷான், இமான் உமீத் அவுர் மொஹாபத், அமர் பெயில், ஹாசில், மற்றும் லா ஹாசில் போன்ற அவரது கதைகள் சக எழுத்தாளர்களிடம் இருந்து இவர் தனித்து தெரியக் காரணமாக அமைந்தது. சமுதாயத்தில் பெண்களின் பங்கைப் பற்றிய அவரது சித்தரிப்புகள் குறித்த படைப்புகள் ஆரம்பத்தில் கடும் விமர்சனங்களை எதிர்கொண்டது.

வரிவடிவம்
---------

உமேரா அகமது பல ஆண்டுகளாக வரிவடிவ ஆலோசகராகவும் பணியாற்றி வருகிறார். அவர் பாகிஸ்தானில் உள்ள அனைத்து முக்கிய தொலைக்காட்சி வரிசைகள் மற்றும் தயாரிப்பு நிறுவனங்களுடன் பணியாற்றியுள்ளார். அவரது வழிகாட்டுதலின் கீழ் எழுதப்பட்ட தொலைக்காட்சி நிகழ்ச்சிகள் மற்றும் நாடகங்கள் விருதுகளை வெல்வதற்கும், விமர்சன ரீதியான பாராட்டுகளைப் பெறுவதற்கும், வணிக ரீதியான வெற்றிகளைப் பெற்றுள்ளன.

#### தரார்

உமேரா அகமதுவின் வழிகாட்டுதலிலும் மேற்பார்வையிலும் கைசெரா ஹயாத் எழுதிய ஒரு தொடரர் தாரார் ஆகும். இது 2014 இல் ஆரி டிஜிட்டலில் ஒளிபரப்பப்பட்டது.

#### டைஜஸ்ட் எழுத்தாளர்

டைஜஸ்ட் ரைட்டர் என்பது உமேரா அகமதுவின் வழிகாட்டுதலிலும் மேற்பார்வையிலும் மடீஹா ஷாஹித் எழுதிய ஒரு தொடர். இது ஹம் தொலைக்காட்சியில் 2014 இல் ஒளிபரப்பப்பட்டது. இது மிகப்பெரிய வெற்றியைப் பெற்றது.

குறிப்புகள்
-----------

1. ↑  "Lux Style Awards Winners". *Daily Times*. 2011-09-20. 2013-09-27 அன்று மூலம் பரணிடப்பட்டது. 2011-10-25 அன்று பார்க்கப்பட்டது.
**உமாங் லாய்** (Umang Lai ) என்பது இமயமலை மாநிலமான மணிப்பூரில் பண்டைய காலங்களிலிருந்து, பிரதான வனக் குழுவான மேதி மக்களால் வணங்கப்படும் உள்ளூர் வன தெய்வங்களுக்காக பாதுகாக்கப்பட்ட புனித தோப்புகளின் குழு ஆகும். இங்கு தோப்புகளும் தெய்வங்களும் வழிபடப்படுகின்றன அவற்றின் மகிழ்ச்சியான விழா ஒவ்வொரு ஆண்டும் இலாய் அரோபா என்ற இசை மற்றும் நடன விழா மூலம் கொண்டாடப்படுகிறது. மாநிலத்தில் 365 உமாங் லாயிகள உள்ளன. அவற்றில் 166 மாநிலத்தின் பள்ளத்தாக்கு பகுதிகளில் அடையாளம் காணப்பட்டுள்ளன.

பட்டியல்கள்
-----------

உமாங் லாய் புனித தோப்புகள் மணிப்பூரின் கிழக்கு இம்பால் மாவட்டம், மேற்கு இம்பால் மாவட்டம், தௌபால், கச்சிங், பிஷ்ணுபூர் போன்ற மாவட்டங்களில் பரவலாக பரவியுள்ளன.

தற்போதைய நிலை
-------------

தற்போது, மத ரீதியாக பாதுகாக்கப்பட்டுள்ள இந்த புனித தோப்புகள் சரியான கவனமும் கவனிப்பும் இல்லாததால், ஆபத்தில் உள்ளன. இந்த உமாங் லாயிகள் அத்துமீறலுக்கும், சுரண்டலுக்கும் பலியாகிவிட்டது .

மேலும் காண்க
------------

* இந்தியாவின் புனித தோப்புகள்

ஆதாரங்கள்
---------

* All the Umang Lais are affiliated to Sanamahism.
* But, Lainingthou Sanamahi, Leimarel Sidabi, and Imoinu Ahongbi are not included in the Umang Lai category.

மேற்கோள்கள்
-----------

1. ↑  Khumbongmayum, Ashalata Devi; Khan, M. L.; Tripathi, R. S. (2004). "Sacred groves of Manipur – ideal centres for biodiversity conservation". *Current Science* **87** (4): 430–433.
2. ↑  Devi Khumbongmayum, Ashalata; Khan, M. L.; Tripathi, R. S. (2005). "Sacred groves of Manipur, northeast India:biodiversity value, status and strategies for their conservation". *Biodiversity and Conservation* **14** (7): 1541–1582. doi:10.1007/s10531-004-0530-5.. பார்த்த நாள்: 2020-09-17.
3. ↑  "Sacred Groves in Manipur".
4. ↑  "Sacred groves Manipur need urgent attention".

வெளி இணைப்புகள்
---------------

*
சர்க்காலா லக்ஷ்ம ரெட்டி (பிப்ரவரி 3, 1962), ஒரு முன்னாள் ஹோமியோபதி டாக்டர், தெலுங்கானா மற்றும் தற்போதைய தெலுங்கானா மாநிலத்தின் ஒரு அரசியல்வாதி. தெலுங்கானா இராட்டிர சமிதிக்கு ஜத்செர்லா தொகுதியில் சட்டசபை உறுப்பினராக உள்ளார். அவர் தெலுங்கானா மாநில முதல் எரிசக்தி அமைச்சராக பணியாற்றினார். பின்னர் சுகாதாரத் துறை அமைச்சராகப் பணியாற்றினார்.

ஆரம்ப வாழ்க்கை மற்றும் கல்வி
----------------------------

ரெட்டி 1962 ஆம் ஆண்டு பிப்ரவரி 3 ஆம் தேதி ஜடச்செலவில் பிறந்தார். திம்மஜீப்பே மண்டலத்தின் அவானா கிராமத்தைச் சேர்ந்தவர். ஹைதராபாத் கர்நாடகா கல்வி கழகம் (குல்பர்கா, கர்நாடகா) இருந்து ஹோமியோபதி மருத்துவ அறிவியலில் பட்டம் பெற்றார். அங்கு அவர் ஒரு மாணவர் தலைவர் ஆவார். பின்னர் அவர் அரசியலுக்குள் நுழைவதற்கு முன்பு ஜாதேட்சாவில் ஹோமியோபதி மருத்துவராகப் பயிற்சி பெற்றார்.

அரசியல் வாழ்க்கை
----------------

ரெட்டி, அரசியலில் மிகுந்த ஆர்வம் கொண்டவராக இருந்தார். திம்மஜீப்பே மண்டலத்தில் அவரது கிராமமான அவானச்சாவின் சார்பான அவரது அரசியல் வாழ்க்கையைத் தொடங்கினார். இறுதியில், அவர் திம்மஜீப்பே மண்டல் மட்டத்தில் ஒற்றை சாளர அமைப்பு மற்றும் நூலகச் சங்கத்திற்கு பல சேவைகளையும் செய்தார். 2001 ஆம் ஆண்டு கே. சந்திரசேகர் ராவ் கட்சியை ஆரம்பித்தபின்னர், தெலுங்கானா இராட்டிர சமிதி கட்சியில் இணைந்தார். 2004 சட்டசபைத் தேர்தலில் ஜத்செர்லா தொகுதியிலிருந்து அவர் வெற்றி பெற்றார். ஆனால் கே. சி. ஆரின் அழைப்பை ஏற்றுக் கொண்டு, ரெட்டி முதல் முறையாக 2008 ஏப்ரல் மாதம் தனது பதவியை இராஜிநாமா செய்தார், அப்போது தனி அரசுக்கான கோரிக்கையை மத்திய அரசு சந்திக்கவில்லை, ஆனால் துரதிருஷ்டவசமாக இழப்புக்களைக் கண்டது. 2014 சட்டசபைத் தேர்தலில் அவர் மீண்டும் ஜாதேட்சாவில் வென்று மின்சக்தி அமைச்சராக பதவியேற்றார். சுகாதார அமைச்சராக துணை முதல்வர் டி. ராஜயாவை பதவி நீக்கம் செய்த பின்னர், ரெட்டி அவருக்கு பதிலாக, மருத்துவ மற்றும் சுகாதார துறைக்கு மாற்றப்பட்டார்.

தனிப்பட்ட வாழ்க்கை
------------------

இவர் மருத்துவர் சுவேதாவை மணந்தார். இவர்களுக்கு இரண்டு குழந்தைகள் உள்ளனர்.

மேற்கோள்கள்
-----------

1. ↑  "Profile of Minister". 2016-05-09 அன்று மூலம் பரணிடப்பட்டது. 2017-06-30 அன்று பார்க்கப்பட்டது.
2. ↑  Rajaih gets marching orders
**தெல்லா காட்ஃபிரே** (*Della Godfrey*) தெலுங்கு தேசம் கட்சியைச் சேர்ந்த ஓர் இந்திய அரசியல்வாதியாவார். ஆந்திரப் பிரதேச சட்டமன்றத்தின் ஆங்கிலோ-இந்திய உறுப்பினராக இவர் நியமிக்கப்பட்டார். சட்டமன்றத்தில் தெல்லா இரண்டு முறை பணியாற்றினார்.

வாழ்க்கைக் குறிப்பு
-------------------

காட்ஃபிரே ஐதராபாத்து நகரத்தில் பிறந்து வளர்ந்தார். இவரது தந்தை ஆலன் காட்ஃபிரே ஐதராபாத் நிசாமின் இராயல் மின்ட் நிறுவனத்தில் ஒரு பொறியாளராக இருந்தார். தாயார் மார்யோரி காட்ஃபிரே ஒரு கல்வியாளராவார். சட்டமன்ற உறுப்பினராகவும் நாடாளுமன்ற உறுப்பினராகவும் பணியாற்றியுள்ளார். தெல்லா காட்ஃபிரே ரோசாரி கன்னிமட உயர்நிலைப் பள்ளியிலும் கோட்டி மகளிர் கல்லூரியிலும் பயின்றார். இராயல் டச்சு விமான நிறுவனத்தில் மேலாளராக தெல்லா பணிபுரிந்தார். இரண்டு முறை ஆந்திர பிரதேச சட்டமன்ற உறுப்பினராக தேர்ந்தெடுக்கப்பட்டு 2004 ஆம் ஆண்டு வரை சட்டமன்ற உறுப்பினராகப் பணியாற்றினார். 2019 ஆம் ஆண்டு ஏப்ரல் மாதம் 23 ஆம் நாளன்று தெல்லா காட்ஃபிரே இறந்தார்.

மேற்கோள்கள்
-----------

1. ↑  "Hyderabad: Former nominated MLA Della Godfrey passes away". *Telangana Today*. 23 April 2019. 23 ஏப்ரல் 2019 அன்று மூலம் பரணிடப்பட்டது. 31 October 2019 அன்று பார்க்கப்பட்டது.
2. ↑  "Della Godfrey dies after cardiac arrest". *Deccan Chronicle*. 24 April 2019. 31 October 2019 அன்று பார்க்கப்பட்டது.
3. ↑  "Former MLA Della Godfrey passes away". *The Times of India*. 24 April 2019. 31 October 2019 அன்று பார்க்கப்பட்டது.
**கா. அண்ணாதுரை** ஓர் இந்திய அரசியல்வாதியும் தமிழக சட்டமன்றத்தின் பட்டுக்கோட்டை சட்டமன்றத் தொகுதியின் முன்னாள் உறுப்பினரும் ஆவார். 1989 ஆவது ஆண்டில் நடந்த சட்டமன்றத் தேர்தலில் பட்டுக்கோட்டை தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

2021ல் நடைபெற்ற சட்டமன்ற தேர்தலில் திராவிட முன்னேற்ற கழகம் சார்பில் போட்டியிட்டு வெற்றி பெற்றார்.

இரண்டாவது முறையாக பட்டுக்கோட்டை சட்டமன்ற உறுப்பினராக தேர்ந்தெடுக்கபட்டுள்ளார்.

வகித்த பதவிகள்
--------------

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1989 | பட்டுக்கோட்டை | திராவிட முன்னேற்றக் கழகம் | 37 |
| 2021 | பட்டுக்கோட்டை | திராவிட முன்னேற்றக் கழகம் | 44.62 |

மேற்கோள்கள்
-----------

1. ↑  1989 Tamil Nadu Election Results, Election Commission of India
2. ↑  "Pattukkottai Election Result 2021 LIVE: Pattukkottai MLA Election Result & Vote Share - Oneindia". *www.oneindia.com* (ஆங்கிலம்). 2021-10-27 அன்று பார்க்கப்பட்டது.

வெளியிணைப்புகள்
---------------
**குமுளம் சீனுவாசப்பெருமாள் கோயில்** தமிழ்நாட்டில் விழுப்புரம் மாவட்டம், குமுளம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சீனுவாசபெருமாள், அலர்மேல்மங்கை தாயார் சன்னதிகளும், ஆண்டாள், அனந்தநாதசுவாமி, கருடாழ்வார், ஆஞ்சநேய உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. புரட்டாசி மாதம் பிரம்மோற்சவம் முக்கிய திருவிழாவாக நடைபெறுகிறது. பங்குனி மாதம் பங்குனிஉத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கிரண் காந்தி
============

**கிரண் காந்தி**  (பிறப்பு 1989) ஒரு மின்னணு இசை தயாரிப்பாளர்,மேளம் வாசிப்பவர், கலைஞர் மற்றும் ஆர்வலர் ஆவார். மேடையில் அவர் மேடம் காந்தி என்றும் அறியப்படுவார். அவரின் இசைத்தொழிலில் பயணம் செய்யும் மேளம் வாசிப்பவர் என்பதும் அடங்கும். காந்தியின் இசை மற்றும் ஈடுபாடு பெண்களின் கவனம் மற்றும் பெண்களுக்கு அதிகாரமளித்தல் மேலும் நான்காவது-அலை பெண்ணியம் என்னும் இயக்கம் ஆகும். 2015-ல் இலண்டன் மராத்தனில் மாத விலக்கு நாளில் அக்களங்கத்தை வெல்லும் அடையாளமாக தடையற்ற குருதி கசிவுடன் ஓடினார். அவர் இசை பின் வரும் விழாக்களில் கலை நிகழ்ச்சிகள் நிகழ்த்தினார். அவை: பிட்ச்போர்க்கு, இலைட்னிங்கு இன் பாட்டில், இரோசுகில்டியன்டு எசுஎக்சுஎசுடபிள்யு.

ஆரம்ப வாழ்க்கை
--------------

1989 -ல் பிறந்த காந்தி, மீரா காந்தி மற்றும் சமூகத் தொழில் முனைவர் விக்ரம் காந்தியின் புதல்வி ஆவார். வளரும் போது நியுயார்க்கிலும் , மும்பை ,இந்தியாவிலும் நேரம் செலவழித்தார்.

படிப்பும் தொழிலும்
------------------

2011-ல், சியார்ச்ட்வுன் பல்கலைக்கழகத்தில் கணிதம் , அரசியல் விஞ்ஞானம் , பெண்கள் ஆய்வு. இவற்றைப்படித்து இளநிலைப்பட்டம் பெற்றார். அதன் பின் கலிபோர்னியாவிலுள்ள சானமானிகாவில் இன்டர்சுகோப்பு இரெகார்ட்சு என்னுமிடத்தில் முதல் எண்முறை பகுப்பாய்வாளராக பயிற்சியில் சேர்ந்தார். பின்னர் முழு நேர தொழிலானது. அவர் தனது கணித திறமையை ப்பயன்படுத்தி சுபாடிபை என்ற எண்முறை சேவையிலும் இதர ஊடகத்திலும் தரவு வடிவங்களை ஆய்வு செய்தார். 

2012-ல், காந்தி எம் ஐ ஏ வுடன் இணைந்து மேள வாசிப்பை பேட் கர்ல்சு என்னும் நிகழ்வுக்காக பதிவு செய்தார். 2013, பிப்ரவரியில் , எம்.ஐ.ஏ அவர் செய்த பதிவைப்புகழ்ந்து எழுதியதுடன் மாதங்கி என்ற ஆல்பத்திற்கு சுற்றுப்பயணம் மேற்கொண்டு மேளம் வாசித்து ஆதரவு தருமாறு வேண்டிக்கொண்டது.அதே நேரத்தில் காந்தி ஆர்வர்டு பிசினசு சுகூலில் படிக்க வந்த ஒரு அழைப்பை ஒத்துக்கொண்டுவிட்டார். எனவே 2013-ல் இன்டர்சுகோப்பு இரெகார்டுசுவை விட்டு காந்தி விலகினார்.

2015-ல், 2015-ல் இலண்டன் மராத்தனில் மாத விலக்கு நாளில் அக் களங்கத்தை வெல்லும் அடையாளமாக தடையற்று குருதி வெளிப்பட ஓடினார். இதனால் எவ்வாறு மாத விடாய் ஆரோக்கியமும் , தூய்மையும் பல்வேறு கலாசாரங்களில் நடத்தப்படுகிறது என்கின்ற பேச்சு வெடித்து வைரலாகப் பரவியது.

2015-ல், காந்தி ஆர்வர்டு பல்கலைக்கழகத்தில் முது நிலை மேலாண்மை வணிகம் பட்டம் பெற்றார்.

2016-ல், காந்தியின் அறிமுகம் இபி வாய்சசு ஆல்பம் பதிப்பு.

2017-ல், காந்தி பெண்ணை அடையாளப்படுத்தும் தயாரிப்பாளர்களுடன் வாய்சசு இரீமிக்சுடு என்ற ஆல்பத்தை வெளியிட ஒத்துழைத்தார். அந்த வருடம் ,வான்கூவர் மராதன் ஓடினார். அது. அனி டிஃப்ரான்கோவின் எழுச்சி சுற்றுப்பயணம் துவக்கும் செயலாயிற்று. அவர் ஐரோப்பா,இந்தியா முதலிய நாடுகளுக்கு வெளிநாட்டு சுற்றுப்பயணம் மேற்கொண்டு ஏர் பிஎன்பி, பண்டோரா, சுபாடிபை, ஐக்கிய நாடுகள் மற்றும் கல்லூரி வளாகங்களில் பேசினார்.

உசாத்துணை
---------

1. 1 2 3
2. ↑  "மேடம் காந்தி: About". *Madame Gandhi*.
3. ↑  குரானா, சுவான்சு (2014-06-02). "இந்தியன் மேளம் வாசிப்பவர் கிரண் காந்தி செய்திகளின் புயல் கிளம்ப மேளம் கொட்டுகிறார்" (in en-US). *தி இந்தியன் எக்சுபிரசு*. .
4. 1 2 3
5. ↑
6. 1 2  "காப்பகப்படுத்தப்பட்ட நகல்". 2018-05-23 அன்று மூலம் பரணிடப்பட்டது. 2018-05-23 அன்று பார்க்கப்பட்டது.
7. ↑
8. ↑  "கிரண் காந்தி இலண்டன் மராத்தனில் ஓடும் போது தடையற்ற குருதி வெளியேற்றம் பற்றி விவாதிக்கிறார்". *நியுயார்க் டயம்சு*. என்.ஒய்.டி. 2017-06-11 அன்று மூலம் பரணிடப்பட்டது. 2017-03-19 அன்று பார்க்கப்பட்டது.

வெளி இணைப்புகள்
---------------

* MadameGandhi.com
* MadameGandhi.blog
**கிரக்கத்தோவா** (*Krakatoa*, இந்தோனீசீயம்: *Krakatau*) என்பது ஓர் எரிமலைத் தீவாகும். இது சாவகத்துக்கும் சுமாத்திராவுக்கும் இடையில் உள்ள சுந்தா நீரிணையில் அமைந்திருக்கிறது. தீவுக் கூட்டத்துக்கும், அதன் முக்கிய தீவுக்கும் அதன் எரிமலைக்கும் கிரக்கத்தோவா என்ற பெயரே வழங்கி வருகிறது. இது வரலாற்று ரீதியாக பல முறை வெடித்திருப்பதாகப் பதியப்பட்டுள்ளது. இதன் பெரும் வெடிப்பு 1883 ஆம் ஆண்டில் ஆகஸ்ட் 26 - 27 இல் இடம்பெற்றது. இதுவே அண்மைக் காலத்தில் இடம்பெற்ற பெரும் எரிமலைக் குமுறல்களில் பெரும் அழிவைத் தந்தது எனக் கருதப்படுகிறது. இதன் தாக்கம் 200 மெகாதொன் டி.என்.டி அளவுக்கும், ஹிரோஷிமாவில் வீசப்பட்ட சின்னப் பையன் என்ற அணுகுண்டின் தாக்கத்தின் 13,000 மடங்கு அதிகமானது எனவும் கருதப்படுகிறது, .

சுந்தா நீரிணை
1883 குமுறலில் 25 கன கிலோமீட்டர் அளவு பாறைகள், தூசு, மாக்கல் (pumice) என்பன வீசப்பட்டன. இக்குமுறலின் ஒலி 3,110 கிமீ தூரத்தில் உள்ள ஆஸ்திரேலியாவின் பேர்த் நகரம் வரையும், 5,000 கிமீ தூரத்தில் மொரீசியஸ் வரையும் கேட்டது. மொத்தம் 165 கிராமங்களும் நகரங்களும் அழிந்தன. குறைந்தது 36.417 பேர் கொல்லப்பட்டனர். இக்குமுறலை அடுத்து சுனாமி அலைகளும் கிளம்பி பலத்த சேதத்தை உண்டு பண்ணியது.

கிரக்கத்தோவா தீவின் மூன்றில் இரண்டு பகுதிகள் இந்த எரிமலைக் குமுறலினால் அழிந்தன. 1927 ஆம் ஆண்டு எரிமலைக் குமுறல்களை அடுத்து இங்கு *அனாக் கிரக்கத்தோவா* என்ற புதிய தீவு உருவானது. இது கிட்டத்தட்ட 2 கிமீ ஆரையும் கடல் மட்டத்தில் இருந்து 200 மீட்டர் உயரமும் கொண்டுள்ளது.

குறிப்புகள்
-----------

1. ↑  Breining, Greg (2007). "The Deadliest Volcanoes" (in English). *Super Volcano: The Ticking Time Bomb Beneath Yellowstone National Park*. Voyageur Press. பக். 256. பன்னாட்டுத் தரப்புத்தக எண்:978-0-7603-2925-2. .
2. ↑  The Volcano That Shook the world: Krakatoa 1883

வெளி இணைப்புகள்
---------------

* Krakatau image gallery பரணிடப்பட்டது 2005-07-20 at the வந்தவழி இயந்திரம்
**சர்வதேச இமாலய விழா** என்பது 1985 ஆம் ஆண்டு அமைதிக்கான நோபல் பரிசைப் பெற்ற தலாய் லாமாவைக் கௌரவிக்கும் பொருட்டு இந்தியாவின் இமாச்சலப் பிரதேச மாநிலத்தில் ஒவ்வொரு ஆண்டும் நடைபெறும் திருவிழாவாகும். இமாச்சலப் பிரதேசம் மற்றும் பிற இமயமலைப் பகுதிகளைச் சேர்ந்த பல்வேறு பகுதி மக்களின் கலை மற்றும் பாரம்பரிய நிகழ்ச்சிகளின் கூட்டிணைப்பாக இந்த கலாச்சார விழா அறியப்படுகிறது.  அமைதி,  சமாதானம் மற்றும் ஒற்றுமை போன்றவைகளை வளர்க்கும்  முயற்சியை குறிக்கும் வகையில் திட்டமிட்ட வகையில் இந்த திருவிழா முக்கியத்துவம் வாய்ந்ததாகும். மத்திய திபெத்திய நிர்வாகம் மற்றும் இமாச்சலப் பிரதேச சுற்றுலாத் துறையுடன் இணைந்து இந்தோ-திபெத்திய நட்புச் சங்கம் இந்த விழாவை ஆதரிக்கிறது. 2018 ஆம் ஆண்டு டிசம்பர் மாதம் ஹிமாச்சல பிரதேசத்தின் காங்க்ரா மாவட்டத்தில் நடைபெற்றது.

கொண்டாட்டங்கள்
--------------

இமாச்சலப் பிரதேசத்தின் உள்ளூர் மக்களுக்கும் அங்கு வசிக்கும் திபெத்தியர்களுக்கும் இடையிலான உறவுகளையும் நல்லிணக்கத்தையும் வலுப்படுத்துவதை நோக்கமாகக் கொண்டதே இந்த திருவிழா. சர்வதேச இமாலய திருவிழாவின் முக்கிய அம்சங்களில் திபெத்திய கலைநிகழ்ச்சிக் கழகத்தின் கலைஞர்கள், உள்ளூர் கைவினைஞர்கள், சமூக குழுக்கள் மற்றும் பள்ளி குழந்தைகள் ஆகியோரால் நடத்தப்படும் கலாச்சார நிகழ்ச்சிகள் மற்றும் கண்காட்சிகள் அடங்கும், சர்வதேச இமாலய திருவிழாவின் ஈர்ப்புகளில் மையமான ஒன்று தெருக்களில் பரவலாக அமைக்கப்பட்டுள்ள தற்காலிக கடைகள்தான். இமாலய மாநில மக்களின் வாழ்க்கை முறை, அவர்களின் பாரம்பரியங்கள், உள்ளூரில் கிடைக்கும் மூலிகைகள் மற்றும் மக்களின் கைவினைப் பொருட்களைக் காட்சிப்படுத்தும் வகையில் அமைக்கப்பட்டுள்ள கடைகளின் மூலம் அம்மாநில மக்களைப் பற்றிய முழு சித்திரமும் அறிந்து கொள்ளலாம். அங்குள்ள தெருக்கடைகளில் கிடைக்கும் உண்மையில் சுவையான உணவுகளை ருசிப்பதில் மட்டுமே ஒருவர் முழுநாளையும் செலவிடலாம். இந்த மாபெரும் திருவிழாவின் ஒரு பகுதியாக பல்வேறு கலாச்சார நிகழ்ச்சிகள் மற்றும் போட்டிகளும் நடத்தப்படுகின்றன. அம்மாநில மக்களின் வளமான கலாச்சாரத்தை பிரதிபலிக்கும் ஒரு  காட்சிப் பெட்டியாக, இந்த திருவிழா பார்வையாளர்களை உணர வைக்கும் .  

இமயமலை பிரதேசத்தில் பனித்துளி பொழிய த்தொடங்கும்  திசம்பர் மாதத்தில் ஒவ்வொரு ஆண்டும்  இந்த திருவிழா நடத்தப்படுகிறது. இமாச்சலப் பிரதேசம் இமயமலையின் கீழ் பகுதியில் அமைந்திருப்பதால் டிசம்பர் மாதத்தில் சீதோஷ்ண நிலை மிகவும் குளிராக இருக்கும்.  இந்த திருவிழா கொண்டாட்டத்தின் மத்தியில், சுற்றுலா பயணிகள் வழக்கமான கட்டணத்தில்  அங்கே தங்கி சீதோஷ்ண நிலையை அனுபவிப்பதோடு இந்த விழாவிலும் கலந்து கொண்டு தங்களுக்கு ஆண்டு முழுவதும் தேவைப்படும் ஆற்றலைப் பெற்றுக்கொள்ளலாம். இந்த மூன்று நாட்களும் , முழு இமாச்சல பிரதேச மாநிலமும்  பல்வேறு சமூகங்களால் நிகழ்த்தப்படும் கலாச்சார நிகழ்ச்சிகளின் இணக்கமான கலவையோடு பரபரப்பாக இயங்குகிறது. இந்த நேரத்தில் சுற்றுலாப் பயணிகள் இந்த இடத்தின் ஆசீர்வதிக்கப்பட்ட வளமான கலாச்சாரத்தை அனுபவிக்கும் வாய்ப்பைப் பெறுகிறார்கள்..

மேற்கோள்கள்
-----------

1. ↑  "International Himalayan Festival".
2. ↑  "About International Himalayan Festival".
3. ↑  "The International Himalayan Festival In McLeodganj".
4. ↑  "International Himalayan Festiva".
**உமா பாரதி** (*Uma Bharti*, 3 மே 1959, வழமையாக "சாத்வி" என்ற முன்னொட்டுடன்) இந்திய அரசில் நீர்வளம், ஆறு மேம்பாடு மற்றும் கங்கை புத்துயிர்ப்பு ஆகிய துறைகளுக்கு முன்னாள் அமைச்சரும் பாரதிய ஜனதா கட்சியைச் சார்ந்த அரசியல்வாதியும் ஆவார். இள வயதிலேயே குவாலியரின் அரசி விஜயா ராஜே சிந்தியாவினால் பாரதிய ஜனதா கட்சிக்காக வளர்க்கப்பட்டவர். 1984இல் 25 அகவையிலேயே நாடாளுமன்றத் தேர்தலில் போட்டியிட்டு தோல்வி கண்டார். 1989இல் மத்திய பிரதேசத்தின் கஜுராஹோ மக்களவைத் தொகுதியில் போட்டியிட்டு வென்றார். 1991, 1996,1998 ஆண்டுகளில் இத்தொகுதியில் தொடர்ந்து வென்று தக்க வைத்துக் கொண்டார். 1999இல் போபால் மக்களவைத் தொகுதிக்கு மாறி அங்கும் வெற்றி கண்டார். வாச்பாய் அரசில் ஆய அமைச்சராகவோ இணை அமைச்சராகவோ மனிதவள மேம்பாடு, சுற்றுலா, இளைஞர் மற்றும் விளையாட்டு, நிலக்கரி மற்றும் சுரங்கங்கள் போன்ற பல்வேறு துறைகளில் பணி புரிந்திருக்கிறார்.

1980களிலும் 90களிலும் பாரதிய ஜனதா கட்சியும் விசுவ இந்து பரிசத் அமைப்பும் முன்னெடுத்த *ராம ஜென்ம பூமி* இயக்கத்தில் உமா பாரதி முதன்மை பங்கேற்றுள்ளார். பாபர் மசூதி இடிப்பின் போது அங்கிருந்த உமா பாரதி மீது லிபெர்ஃகன் குழு குற்றம் சாட்டியுள்ளது.

2003 மத்தியப் பிரதேச சட்டப்பேரவை தேர்தல்களில் முன்வழி நடத்தி தமது கட்சி மூன்றில் இரு பெரும்பான்மை எட்ட வகை செய்தார். தொடர்ந்து அம்மாநில முதலமைச்சராகப் பொறுப்பேற்றுக் கொண்டார். 1994ஆம் ஆண்டில் நடைபெற்ற ஹூப்ளி கலவர வழக்கில் கைதாணை பிறப்பிக்கப்பட்டதைத் தொடர்ந்து ஆகத்து 2004இல் முதலமைச்சர் பதவியிலிருந்து விலகினார்.

மேற்சான்றுகள்
-------------

1. ↑  Jacob, Jeemon. "Babri Masjid Demolition: Through the Lens". Tehelka. 12 டிசம்பர் 2013 அன்று மூலம் பரணிடப்பட்டது. 6 December 2013 அன்று பார்க்கப்பட்டது.
2. ↑  "BJP meet to decide Uma Bharati's fate". The Times of India.. பார்த்த நாள்: 20 March 2009.
3. ↑  "Uma ‘happily’ goes to jail ensuring party goes to town". Indian Express.. பார்த்த நாள்: 20 March 2009.

வெளி இணைப்புகள்
---------------

விக்கிமீடியா பொதுவகத்தில்,  
 ***உமா பாரதி***   
என்பதின் ஊடகங்கள் உள்ளன. 

* துவிட்டரில்
* "*BJP suspends Uma Bharati*" - ரெடிப்.காம் article dated 10 நவம்பர் 2004
* "*Uma Bharati in BJP national executive*"
[*தொடர்பிழந்த இணைப்பு*] - rediff.com article dated 28 மே 2005
* "*India's firebrand Hindu nun*"
[*தொடர்பிழந்த இணைப்பு*] - BBC News article dated 30 நவம்பர் 2005
* BBC article on Uma Bharti's suspension
[*தொடர்பிழந்த இணைப்பு*]

| அரசியல் பதவிகள்
 |
| --- |
| முன்னர்**திக்விஜய் சிங்** | **மத்தியப் பிரதேச முதலவர்**8 டிசம்பர் 2003 – 22 ஆகஸ்ட் 2004 | பின்னர்**பாபுலால் கவுர்** |
**திரௌபதி வஸ்திராபகரணம்** (*Draupadi Vastrapaharanam*) 1934 ஆம் ஆண்டு வெளிவந்த தமிழ்த் திரைப்படமாகும். சேலம் ஏஞ்சல் பிலிம்சு நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, டி. பி. ராஜலட்சுமி, செருகளத்தூர் சாமா மற்றும் பலரும் நடித்திருந்தனர்.

நடிகர்கள்
---------

திரௌபதி வஸ்திராபகரணம் படத்தில் ஒரு காட்சி
* டி. பி. ராஜலட்சுமி (திரௌபதி)
* வி. ஏ. செல்லப்பா ஐயர் (துரியோதனன்)
* எம். டி. பார்த்தசாரதி (தருமன்)
* செருகளத்தூர் சாமா (கிருட்டிணன்)
* டி. என். வாசுதேவ பிள்ளை (இடையன்)
* சி. எஸ். சாமண்ணா ஐயர்
* சி. வி. வி. பந்துலு
* பி. எஸ். சிவபாக்கியம்

பாடல்கள்
--------

இத்திரைப்படத்தில் 50 பாடல்கள் இடம்பெற்றிருந்தன.

தயாரிப்பு
---------

ஸ்ரீ கிருஷ்ண லீலா தமிழ்த் திரைப்படத்தைத் தயாரித்த சேலம் ஏஞ்சல் பிலிம் நிறுவனத்தினரால் கல்கத்தா பயனியர் பிலிம் கலையகத்தில் இத்திரைப்படம் தயாரிக்கப்பட்டது. சென்னை மாகாண நாடக மேடைகளில் நடித்துப் புகழ்பெற்ற பல நடிகர்கள் நடித்திருந்தனர். இதே பெயரில் 1917 ஆம் ஆண்டில் ஆர். நடராஜ முதலியார் ஓர் ஊமைப் படத்தைத் தயாரித்து வெளியிட்டிருந்தார்.

திரைக்கதை
---------

*மகாபாரதம்* காப்பியத்தில் வரும் தாயக் கட்டைப் போட்டி, மற்றும் திரௌபதி துகிலுரிதல் ஆகிய நிகழ்வுகளைக் கொண்டு இதன் திரைக்கதை எழுதப்பட்டது.

மேற்கோள்கள்
-----------

1. 1 2  ராண்டார் கை (24 சூலை 2011). "Draupadi Vastrapaharanam 1934". *தி இந்து*. 2012-11-03 அன்று மூலம் பரணிடப்பட்டது. 2022-10-05 அன்று பார்க்கப்பட்டது.
2. 1 2 3  தனவணிகன் பொங்கல் மலர், சனவரி 1935, பக். 88
**கிரண் சேகாவத்** (Kiran Shekhawat) (1 மே 1988 - 24 மார்ச் 2015) தனது பணியின்போது உயிர்த்தியாகம் செய்தவர்களின் வரிசையில் முதல் இந்தியக் கடற்படை பெண் அதிகாரி ஆவார். 24 மார்ச் 2015 அன்று கோவா கடற்கரையில் டோர்னியர் விமானத்தில் சென்றபோது இவர் சென்ற விமானம் விபத்துக்குள்ளாகி இறந்தார். இவரது கணவர் விவேக் சிங் சோக்கரும் ஒரு கடற்படை அதிகாரியாவார்.

சுயசரிதை
--------

### ஆரம்ப கால வாழ்க்கை

லெப்டினன்ட் கிரண் சேகாவத் 1988 ஆம் ஆண்டு மே 1 ஆம் தேதி மும்பையில் ஒரு கடற்படைக் குடும்பத்தில் கௌரவ லெப்டினன்ட் விஜேந்திர சிங் செகாவத் மற்றும் மது சவுகான் ஆகியோருக்கு பிறந்தார். இவர்கள் குடும்பம் ராஜஸ்தானின் ஜுன்ஜுனு மாவட்டத்தின் கேத்ரி வட்டத்திலுள்ள செபர்குவார் கிராமத்தைச் சேர்ந்தவர்கள். விசாகப்பட்டினத்தில் உள்ள கேந்திரியா வித்யாலயா -2 ல் இருந்து பள்ளிப்படிப்பை முடித்த இவர், பின்னர் ஆந்திரப் பல்கலைக்கழகத்தில் இயற்பியலில் இளம் அறிவியல் பட்டம் பெற்றார். பின்னர் இவர் 2010 இல் கேரளாவின் எழிமலையிலுள்ள இந்தியக் கடற்படை கல்விக் கழகத்தில் (ஐ.என்.ஏ) சேருவதற்கு முன்பு ஒரு தனியார் வங்கியில் பணிபுரிந்தார். இவர் குருகிராம் அருகிலுள்ள குர்தலாவைச் சேர்ந்த சக கடற்படை அதிகாரி லெப்டினன்ட் விவேக் சிங் சோக்கரை மணந்தார். அங்கு இவரது மாமியார் சுனிதா சோக்கர் ஒரு விவசாயியாவார். மேலும், இவரது குடும்பத்திற்கு சில விவசாய நிலங்கள் இருந்தன.

### கடற்படை வாழ்க்கை

5 சூலை 2010 இல் நியமிக்கப்பட்ட லெப்டினென்ட் செகாவத், இந்திய கடற்படை விமானப் படை (ஐஎன்ஏஎஸ்) 310 இல் சேர்ந்தார் - ("கோப்ரா" என்ற புனைபெயர் கொண்ட ஒரு முதன்மை ஐ.டபிள்யூ படை) இவரது ஐந்தாண்டு வாழ்க்கையில், இவர் பல்வேறு கடற்படை நிலையங்களில் பணியமர்த்தப்பட்டார். பின்னர், 2015 இல் கோவாவுக்கு மாற்றப்பட்டார். உளவுத்துறை போரில் நிபுணராக இருந்த இவர், சுற்றுச்சூழல் வரைபடங்களையும், புலனாய்வு பகுப்பாய்விற்குத் தேவையான பல்வேறு அளவுருக்களையும் பதிவு செய்து கொண்டிருந்தார்.

இவர், பறப்பதில் மிகுந்த ஆர்வம் கொண்டிருந்தார். கடமையில் இல்லாதபோது, என்றீக் இக்லெசியாசு மற்றும் சானியா டுவைன் ஆகியோரின் இசையை நடனம் செய்வதையும் கேட்பதையும் விரும்பினார். எழுத்தாளர் நிக்கோலஸ் ஸ்பார்க்ஸின் பெரிய ரசிகரான இவர் அவரது எல்லா புத்தகங்களையும் படித்தார் அல்லது அவற்றை அடிப்படையாகக் கொண்ட திரைப்படங்களைப் பார்த்தார். ஒரு பார்வையாளராக, சனவரி 2015 குடியரசு தின அணிவகுப்பின் போது கடற்படையின் முதல் அனைத்து பெண்கள் அணிவகுப்புக் குழுவில் பங்கேற்றார். இவரது தந்தை கடற்படையில் சமையல் துறையில் பணியாற்றி ஓய்வு பெற்றார் தற்போது இப்போது அவரது நினைவாக லெப்டினென்ட் கிரண் சேகாவத் அறக்கட்டளை என்ற தொண்டு நிறுவனத்தை நடத்தி வருகிறார். இவரது கணவர் லெப்டினன்ட் விவேக் சிங் சோக்கர், கேரளாவிலுள்ள எழிமலை கடற்படை கல்விக் கழகத்தில் ஒரு பயிற்றுவிப்பாளராக பணியாற்றி வருகிறார்.

இறப்பு
------

24 மார்ச் 2015 அன்று ஒரு இரவு நேரத்தில் நாட்டின் கடல் எல்லைகளை மீறும் விரோதக் கப்பல்களைக் கண்காணிப்பதற்கும் ஈடுபடுவதற்கும் கடலுக்கு மேலே பறந்து தந்திரோபாய வகைகளில் ஈடுபட்டிருக்கும் போது இவர் பறந்த இந்திய கடற்படை டோர்னியர் விமானம் விபத்துக்குள்ளானது. இந்த விமானத்தில் இவருடன் பயணம் செய்த இணை விமானி லெப்டினட் அபினவ் நாகோரி மற்றும் தளபதி நிகில் ஜோஷி ஆகியோர் அடங்கிய திறமையான அதிகாரிகளும் இறந்து போயினர்.

குறிப்புகள்
-----------

1. ↑  Times News Network (30 March 2015). "First woman officer to martyr in line of duty, Lt Kiran Shekhawat, cremated with full honours". *Times of India website*. 2 September 2016 அன்று பார்க்கப்பட்டது.
**திறநிலை வடிவம்** (*Open format*) என்பது கோப்பு வடிவங்களுள் ஒன்றாகும். இநில் கணியத் தரவுகளைச் சேமிக்கப் பயனாகிறது. அத்தரவானது, வரையறுக்கப்பட்டத் தனிக் குறிப்பீடுகளைக் கொண்டவையாகும். அக்குறிப்பீடுகளை, உரிய சீர்தர அமைப்பகம் கட்டிக்காக்கிறது. மேலும், அக்குறிப்பீடுகளை யார் வேண்டுமானலும், பின்பற்றவும், நடைமுறைப்படுத்தவும் செய்ய இயலும் என்பது முக்கியக் கூறாகும்.
எடுத்துக்காட்டாக, இதன் சீர்தரக் குறிப்பீடுகளைத் திறநிலை, கட்டற்ற, தனியுடைமை மென்பொருள் உருவாக்குனர்களால் பின்பற்ற இயலும். அத்துடன், பல்வேறு வகை மென்பொருள் உரிமங்களையும் தர இயலக்கூடியதாகக் கட்டமைக்கப் பட்டுள்ளது. ஒரு மென்பொருள் உருவாக்குனர், தமது விருப்பத்திற்கு ஒப்ப, இந்த திறநிலை வடிவங்களைப் பயன்படுத்தும் போது, அதற்கு நிதியோ, கட்டணமோ தர வேண்டியதில்லை.

திறநிலை வடிங்களில் குறிப்பிடத்தக்கவை
------------------------------------

* Portable Network Graphics|PNG— a raster image format standardized by ISO/IEC
* FLAC— இழப்பில்லி ஒலி வடிவகம்
* வெப்பெம் (WebM) — நிகழ்பட / ஒலி பேணக வடிவம்
* HTML —உலாவிகளில் காணக்கூடியப் பக்கங்களையும், ஒரு இணையப் பக்கத்தையும் உருவாக்கவல்லது.
* gzip — கோப்பு அளவைச் சுருக்கிக் குறைக்கப் பயனாகிறது.
* விழுத்தொடர் பாணித் தாள்கள் (CSS) — உலகளாவிய வலைச் சேர்த்தியம் கட்டுப்படுத்தும் ஒரு வலையப் பக்கத்தின் வடிவம்

மேற்கோள்கள்
-----------

1. ↑  "Free File Format Definition". LINFO.org. 2018-சூலை-09 அன்று பார்க்கப்பட்டது. Check date values in: `|accessdate=` (உதவி)
**சர்வ மித்ரா சிக்ரி** (*Sarv Mittra Sikri*) (26 ஏப்ரல் 1908 – 24 செப்டம்பர் 1992) என்பவர் இந்தியாவின் உச்ச நீதிமன்றத்தின் 13வது தலைமை நீதிபதியாக 22 ஜனவரி 1971 முதல் 25 ஏப்ரல் 1973 அன்று ஓய்வு பெறும் வரை பணியாற்றியவர் ஆவார்.

இவர் லாகூர் உயர் நீதிமன்றத்தில் வழக்கறிஞராக 1930-ல் தனது பணியினைத் தொடங்கினார். சுதந்திரத்திற்குப் பிறகு, இவர் 1949-ல் பஞ்சாபின் உதவி அரசு தலைமை வழக்கறிஞராக நியமிக்கப்பட்டார். 1951 முதல் 1964 வரை அரசு தலைமை வழக்கறிஞராகப் பணியாற்றினார்.

பிப்ரவரி 1964-ல், இவர் இந்திய உச்ச நீதிமன்றத்தின் நீதிபதியாக நியமிக்கப்பட்டார். மேலும் சனவரி 1971-ல் இந்தியாவின் தலைமை நீதிபதியானார். வழக்கறிஞர் பதவியிலிருந்து நேரடியாக நியமனம் செய்யப்பட்ட உச்ச நீதிமன்றத்தின் முதல் நீதிபதியும், இந்தியாவின் முதல் தலைமை நீதிபதியும் இவரே ஆவார்.

கேசவாநந்த பாரதிக்கும் கேரள மாநிலத்திற்குமான வழக்கில் இவர் தலைமை நீதிபதியாக இருந்த காலத்தில் முக்கிய முடிவு எடுக்கப்பட்டது. இந்திய அரசியலமைப்புச் சட்டத்தின் *அடிப்படைக் கட்டமைப்புக் கோட்பாட்டைக்* கோடிட்டுக் காட்டிய பெருமைக்குரியவர் இவர் ஆவார்.

மேற்கோள்கள்
-----------

1. ↑  "Hon'ble Mr. Justice S.M. Sikri". Supreme Court of India. 2012-06-24 அன்று பார்க்கப்பட்டது.
2. ↑  "Sarv Mittra Sikri". Supreme Court of India. 2012-06-24 அன்று பார்க்கப்பட்டது.
3. ↑  "Kesavananda Bharati ... vs State Of Kerala And Anr on 24 April, 1973". Indian Kanoon. Para 316. 2012-06-24 அன்று பார்க்கப்பட்டது.
**மண்டி கோபிந்த்கர்** (*Mandi Gobindgarh*) இந்திய மாநிலம் பஞ்சாபில் பதேகாட் சாகிப் மாவட்டத்தில் அமைந்துள்ள நகரமும் நகராட்சியுமாகும். இங்கு ஏராளமான எஃகு உருட்டாலைகளும் தொழிற்சாலைகளும் அமைந்துள்ளதால் இந்நகரம் சில நேரங்களில் **எஃகு நகரம்** எனவும் "லோகா மண்டி" ("இரும்புச் சந்தை") எனவும் அழைக்கப்படுகின்றது. வடித்தல் மற்றும் வார்ப்பகங்கள் நிறைய அமைந்துள்ள இந்த நகரம் உலகளவிலும் அறியப்படுகின்றது. பஞ்சாபின் நகராட்சிகளில் செல்வச்செழிப்பான நகராட்சியாகவும் விளங்குகின்றது.

மக்கள்தொகையியல்
---------------

2001ஆம் ஆண்டு இந்தியக் கணக்கெடுப்பின்படி, கோபிந்த்கரின் மக்கள்தொகை 55,416 ஆகும். மக்கள்தொகையில் ஆண்கள் 56% விழுக்காடாகவும் பெண்கள் 44% ஆகவும் உள்ளனர். கோபிந்த்கரின் சராசரி படிப்பறிவு வீதம் தேசிய அளவான 59.5% விடக் கூடுதலாக 69% ஆக உள்ளது : ஆண்களின் படிப்பறிவு 72%, பெண்களின் படிப்பறிவு 67%. மக்கள்தொகையில் 12% ஆறு அகவைக்கு கீழுள்ளனர்.

மேற்சான்றுகள்
-------------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
இங்கிலாந்தின் வல்லிங்போர்டு நகரத்திலுள்ள சுகாதார மையத்தின் திறந்த சன்னல்கள் உள்ள வயல் வீடு போன்ற ஒரு குடிலின் தாழ்வாரத்தில் ஒரு நோயாளி.
**திறந்த-வெளி சிகிச்சை** *(Open-air treatment)* என்பது புதிய காற்றையும் சூரிய ஒளி வீச்சையும் நோயாற்றுவதற்கு பயன்படுத்திக் கொள்ளும் சிகிச்சை முறையாகும். ஒரு மருத்துவமனை அல்லது சுகாதார நிலையத்தில், காற்றோட்டமான, சூரிய ஒளி வீச்சுள்ள அறையில் நல்ல காற்றோட்டத்தை உறுதி செய்வதன் மூலம் அல்லது கூடாரங்களில் அல்லது பிற திறந்த வெளி தங்குமிடங்களில் வீட்டு நோயாளிகளுக்கு இச்சிகிச்சை செய்யப்படுகிறது. 20 ஆம் நூற்றாண்டின் போது இன்புளுயன்சா காய்ச்சல் அல்லது காசநோய் போன்ற தொற்று சுவாச நோய்கள் உள்ளவர்களுக்கு இத்தகைய சிகிச்சை பயன்படுத்தப்பட்டது. 

1960 ஆம் ஆண்டுகளில், உயிரியல் போரில் ஆராய்ச்சியாளர்கள் எசரிக்கியா கோலை போன்ற நுண்ணுயிரி பாக்டீரியாக்கள் வெளிப்புறக் காற்றில் வெளிப்படும் போது கொல்லப்பட்டதாகக் கண்டறிந்தனர். ஆனால் அவை வெளிப்படாமல் மூடப்பட்டிருக்கும் போது நீண்ட காலத்திற்கு உயிருடனிருக்கும் சாத்தியத்தை கொண்டிருப்பதாக அறிந்தனர்.அவர்கள் இதை திறந்தவெளி காரணி என்று அழைத்தனர். ஆனால் இவற்றை கொல்லும் சரியான வழிமுறை அல்லது கிருமிநாசினி முகவரை இவர்களால் அடையாளம் காண முடியவில்லை. 

நோய்வாய்ப்பட்ட குழந்தைகளுக்கு ஆரோக்கியமான சூழலை வழங்குவதற்காக பல நாடுகளில் திறந்தவெளி பள்ளிகள் நிறுவப்பட்டன. புதிய காற்று, நல்ல உணவு மற்றும் உடற்பயிற்சி போன்றவை இங்கு வலியுறுத்தப்பட்டன. இங்கிலாந்தில் 1907 ஆம் ஆண்டில் போசுட்டல் வுட்டில் முதலாவது திறந்தவெளி பள்ளி திறக்கப்பட்டது, 1930 ஆம் ஆண்டுகளில் நாடு முழுவதும் நூற்றுக்கும் மேற்பட்ட பள்ளிகள் திறக்கப்பட்டிருந்தன.

மேற்கோள்கள்
-----------

1. ↑  Reinhardt, Charles; Thomson, David (1902), *A Handbook of the Open-Air Treatment*, London: John Bale, Sons & Danielsson
2. ↑  Hobday, RA; Cason, JW (2009), "The open-air treatment of pandemic influenza", *American Journal of Public Health* (99): S236–S242, doi:10.2105/AJPH.2008.134627, PMC 4504358
3. ↑  Swain, Frank (11 December 2013), "Fresh air and sunshine: The forgotten antibiotics", *New Scientist*
4. ↑  Châtelet, Anne-Marie; Lerch, Dominique; Luc, Jean-Noël (2003), *The Open-Air Schools: An Educational and Architectural Experience in the Europe of the Twentieth Century*, Paris: Recherches, ISBN 9782862220444
மண்டலக் கல்வி நிறுவனம், மைசூரு
**மண்டலக் கல்வி நிறுவனம், மைசூரு** (*Regional Institute of Education, Mysore*) என்பது மைசூரில் 1963ம் ஆண்டு ஆகஸ்ட் மாதம் 1-ஆம் நாள் ஆரம்பிக்கப்பட்டது. இது தேசிய கல்வி ஆராய்ச்சி மற்றும் பயிற்சிக் குழுவின் கீழ் செயல்படுகிறது. இந்தியாவில் இதையும் தவிர்த்து நான்கு மண்டலக் கல்வி நிறுவனங்கள் உள்ளன. அவை கீழ்க்கண்ட இடங்களில் அமைந்துள்ளன.

1. அஜ்மீர்
2. போபால்
3. ஷில்லாங்
4. புவனேஸ்வர்

பணிகள்
------

* பள்ளிக் கல்வியின் தரமேம்பாட்டிற்கு உதவுதல்
* பணிமுன் பயிற்சி அளித்தல்
* பணியிடைப் பயிற்சி அளித்தல்
* ஆராய்ச்சிகளை மேற்கொள்ளுதல்
* ஆசிரியர் கல்வியினை மேம்படுத்துதல்

இந்நிறுவனம் தமிழ்நாடு, கேரளா, ஆந்திரா, கர்நாடகா, புதுச்சேரி, லட்சத்தீவுகள் பகுதிகளுக்கென்று செயல்படுகிறது.

வழங்கப்படும் பணிமுன் பயிற்சிகள்
-------------------------------

1. கல்வியியல் இளைஞர் ( B.A.Ed) ஒருங்கிணைந்த படிப்பு
2. கல்வியியல் நிறைஞர் (M.Ed)
3. கல்வியியல் முனைவர் (Ph.D. Education)
4. வழிகாட்டுதல் மற்றும் அறிவுரை பகர்தல் பட்டயப்படிப்பு

மேற்கோள்கள்
-----------

1. ↑  "RIE Mysore - About". *Regional Institute of Education, Mysore*.

வெளியிணைப்புகள்
---------------

* அதிகாரப்பூர்வ இணையதளம்
**நம்பிக்கையின்மை** அல்லது **அவநம்பிக்கை** என்பது தான் விருப்பப்பட்டதோ அல்லது எண்ணியதோ நடக்காது என்றெண்ணும் எதிர்மறை சிந்தனையாகும்.

தடை
---

இவ்வுணர்ச்சி ஒரு எதிர்மறையான உணர்வென்றும் ஒருவரின் சாதனைக்கு குறுக்கே நிற்கும் என்றும் அறிய வேண்டும். சில நேரங்களில் நம்பிக்கையின்மை நலன் பயக்கிறது. எடுத்துக்காட்டாக தன் நீச்சல் திறமையில் நம்பிக்கை இல்லாதோர் காட்டாற்றிலோ பொங்கும் கடலிலோ குதிக்காது உயிர் பிழைப்பர். எனினும் பெரும்பாலும் இது செயல்களுக்கு தடையாக இருப்பதால் இது தீங்கினையே விளைவிக்கிறது, எடுத்துக்காட்டாக வாகனம் ஓட்ட தெரிந்த நபர் தான் எங்கு இடித்துவிடுவோமோ என வாகனமே ஓட்டாதிருத்தல் போல்.

தொடரும் வாழ்வு
--------------

ஒருவரின் நம்பிக்கையானது அதிகரிக்கவும் குறையவும் இயலும். எனவே இதனை பெரிது படுத்த தேவை இல்லாவிடினும், தொடர்ந்து நிலவும் அவநம்பிக்கைக்கு சிகிச்சை அளித்தல் வேண்டும். எனினும் எவ்வாறான சிரமமான வாழ்வின் பகுதிகளிலும், நன்மை வரும் என எண்ணுவோர் தன் பாதையில் தொடர்ந்து பயனித்து வெற்றி காண்பர்.

சிகிச்சை
--------

இவ்வுணர்வினை எதிர்கொண்டு வெற்றி பெற சரியான வகையிலான மன உந்துதல் தேவை. இது உறவினரிடமோ, நட்பிடமோ, சுற்றத்திடமோ அல்லது மருத்துவ நிபுனர்களிடமோ பெற்று வாழ்வில் வளம்பட வாழ இயலும்.

உசாத்துணை
---------

1. ↑  "காப்பகப்படுத்தப்பட்ட நகல்". 2013-01-25 அன்று மூலம் பரணிடப்பட்டது. 2013-04-18 அன்று பார்க்கப்பட்டது.
2. ↑

| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |